My number one: Μια σημειωτική προσέγγιση στις μουσικο-επιτελεστικές πρακτικές του διαγωνισμού τραγουδιού Eurovision για την κατασκευή ενός εθνικού brand
Creators: name: Βύρας, Αθανάσιος Εμμανουήλ
Publisher: name: Aristotle University of Thessaloniki
Year: 2023
Subjects: Μουσική σημειωτική
Eurovision
Επιτέλεση
Music semiotics
Performance

description: Η παρούσα έρευνα πραγματεύεται το ζήτημα της κατασκευής και προώθησης ενός τουριστικά εξαγώγιμου εθνικού brand, το οποίο είναι αποτέλεσμα της εδραίωσης των ελληνότροπων σημείων των μουσικών επιτελέσεων του διαγωνισμού Eurovision. Πρόκειται για μια σημειωτική ανάλυση των επιτελεστικών και συνθετικών πρακτικών συγκεκριμένων ελληνικών συμμετοχών, οι οποίες φέρουν έντονο το πληροφοριακό φορτίο ελληνικότητας και του υβριδισμού. O διαγωνισμός Eurovision αποτελεί ένα εργαλείο της πολιτισμικής διπλωματίας της κάθε χώρας, το οποίο λειτουργεί ως μέσο άσκησης της λεγόμενης «ήπιας δύναμης», με σκοπό την οικονομική και κοινωνική της ανάδειξη. Πιο συγκεκριμένα, διαπιστώνεται ότι οι μελετώμενες ελληνικές επιτελέσεις κατασκευάζουν σκόπιμα αναπαραστάσεις που προκαλούν στους τηλεθεατές συνειρμικούς συσχετισμούς με το αρχαιοελληνικό παρελθόν. Επιπρόσθετα, οι δημιουργοί αυτών των επιτελέσεων χρησιμοποιούν γνώριμα μουσικοχορευτικά μοτίβα, τα οποία υπαγορεύουν τη διασύνδεσή τους με κείμενα της δημοφιλούς κουλτούρας, μέσω των οποίων επικοινωνήθηκε ο τρόπος έκφρασης των Ελλήνων στο παγκόσμιο κοινό. Παράλληλα δίνεται μεγάλη έμφαση ώστε να προβληθεί η μουσική αυθεντικότητα της χώρας, ως αποτέλεσμα της διατήρησης και συνέχισης της ελληνικής παράδοσης. Στο πλαίσιο αυτό, όλες οι μελετώμενες επιτελέσεις χαρακτηρίζονται από το στοιχείο του μουσικού υβριδισμού (έθνικ ήχος), έτσι ώστε το τελικό συνθετικό αποτέλεσμα να αποτελεί ένα εύπεπτο προϊόν για τους Ευρωπαίους τηλεθεατές. Η αυθεντικότητα, η εξωτικότητα κι ο ερωτισμός αποτελούν κύρια στοιχεία που απαντώνται συχνότερα στις μελετώμενες επιτελέσεις και αποσκοπούν στην ικανοποίηση που επιζητούν οι Βορειοευρωπαίοι στον ελληνικό νότο. Σε αντιδιαστολή με τις επιτελέσεις που προωθούν τον ελληνικό τουρισμό και την κατασκευή του ομώνυμου brand, μελετώνται και δύο περιπτώσεις επιτελέσεων που στρέφουν το βλέμμα τους και στον εσωτερικό πληθυσμό. Πρόκειται για τις συμμετοχές των πρώτων χρόνων της οικονομικής κρίσης της χώρας, οι οποίες έχουν μια επιπρόσθετη αποστολή αυτή της τόνωσης του ελληνικού κοινού αισθήματος.
description: This research deals with the issue of the construction and promotion of a national brand that can be exported to tourists, which is the result of the consolidation of the Greek-typical signs of the musical performances of the Eurovision contest. It is a semiotic analysis of the performance and compositional practices of specific Greek entries, which were created in order to carry a strong informational load of Greekness or hybridism. The Eurovision contest is a tool of cultural diplomacy that is seen as a means of exercising the so-called "soft power" of each country in order to promote its economic and social advancement. More specifically, it is found that the Greek performances under study deliberately construct representations that evoke in viewers conscious and associative associations with their ancient Greek past. In addition, the creators of these performances use familiar music and dance motifs that dictate their interconnection with texts of popular culture, through which the Greeks' mode of expression was communicated to the global audience. At the same time, great emphasis is placed on highlighting the musical authenticity of the country, which is the result of the preservation and continuation of the Greek tradition. In this light, all the performances studied are characterized by the element of musical hybridism (ethnic sound), so that the final compositional result is a digestible product for European viewers. Both authenticity, exoticism and eroticism are the main elements most frequently found in the performances studied and are aimed at the satisfaction sought by northern Europeans in the Greek south. In contrast to the performances that promote Greek tourism and the construction of the homonymous brand, two cases of performances that also focus on the domestic population are studied. These are the performances of the first years of the country's economic crisis, which have an additional mission, that of stimulating the Greek public feeling.